CELEX: 62017CN0705
Language: mt
Date: 2017-12-15 00:00:00
Title: Kawża C-705/17: Talba għal deċiżjoni preliminari mressqa mis-Svea hovrätt (l-Isvezja) fil-15 ta’ Diċembru 2017 — Patent-och registreringsverket vs Mats Hansson

5.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 83/12
            
         Talba għal deċiżjoni preliminari mressqa mis-Svea hovrätt (l-Isvezja) fil-15 ta’ Diċembru 2017 — Patent-och registreringsverket vs Mats Hansson
   (Kawża C-705/17)
   (2018/C 083/19)
   Lingwa tal-kawża: l-Isvediż
   
      Qorti tar-rinviju
   
   Svea hovrätt
   
      Partijiet fil-kawża prinċipali
   
   
      Rikorrent: Patent-och registreringsverket
   
      Konvenut: Mats Hansson
   
      Domandi preliminari
   
   
               1)
            
            
               L-Artikolu 4(1)(b) tad-Direttiva dwar it-trade marks (1) għandu jiġi interpretat fis-sens li l-evalwazzjoni globali tal-fatturi rilevanti kollha li għandha ssir f’evalwazzjoni tal-probabbiltà ta’ konfużjoni tista’ tiġi affettwata mill-fatt li element tat-trade mark ġie espliċitament eskluż mill-protezzjoni meta ssir ir-reġistrazzjoni, jiġifieri li hekk imsejħa disclaimer [id-dikjarazzjoni ta’ rinunzja milli titlob drittijiet esklussivi] tkun iddaħħlet meta saret ir-reġistrazzjoni?
            
         
               2)
            
            
               Fil-każ ta’ risposta affermattiva għall-ewwel domanda, id-dikjarazzjoni f’każ bħal dan tista’ taffettwa l-evalwazzjoni globali b’tali mod li l-awtorità kompetenti tikkunsidra l-element inkwistjoni iżda tagħtih importanza iktar limitata jiġifieri li ma jkunx meqjus li jkollu karattru distintiv, anki jekk l-element ikun de facto distintiv u prominenti fit-trade mark preċedenti?
            
         
               3)
            
            
               Fil-każ ta’ risposta affermattiva għall-ewwel domanda u risposta negattiva għat-tieni domanda, id-dikjarazzjoni tista’ xorta waħda taffettwa l-evalwazzjoni globali b’xi mod ieħor?
            
         
      (1)  Direttiva 2008/95/KE tal-Parlament Ewropew u tal-Kunsill tat-22 ta’ Ottubru 2008 biex jiġu approssimati l-liġijiet ta’ l-Istati Membri dwar it-trade marks (ĠU 2008, L 299, p. 25).